*242. számú előterjesztés*

*A képviselő- testület és szervei szervezeti és működési szabályzatáról szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** dr. Firle Anna aljegyző |

**Tisztelt Képviselő- testület!**

Az idei évi belső ellenőrzési terv szerint az ellenőrzés egyik tárgya a „Bátaszék Város Önkormányzata többségi tulajdonában lévő gazdasági társaság, a BÁT-KOM 2004 Kft. tekintetében a tulajdonosi jogok és kötelezettségek érvényesítésének és gyakorlásának ellenőrzése”. Az ellenőrzési jelentésben foglaltak szerint *az önkormányzati SZMSZ nem tesz eleget az államháztartási törvény végrehajtásáról szóló 368/2011. (XII. 31.) Korm. rendelet 13. § (1) bekezdésében foglaltaknak, miszerint annak tartalmaznia kell azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi jogokat gyakorol.*

Javasolom az alábbi rendelet tervezet elfogadásával az ellenőrzési jelentésben foglalt hiányosság pótlását.

***HATÁSVIZSGÁLAT***

**a képviselő- testület és szervei szervezeti és működési szabályzatáról szóló 2/2011.(II.01.) önkormányzati rendelet módosításáról szóló rendelet-tervezethez**

**Részletes indokolás:**

1. §-hoz: Az önkormányzat gazdálkodó szervezeteinek nevesítése.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabálynak megfelelés

**A jogalkotás elmaradásának következményei:** a Kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** a képviselő- testület tagjai

*BÁTASZÉK Város Önkormányzat Képviselő-testületének*

/2020.(. .) önkormányzati r e n d e l e t –t e r v e z e t e

**a képviselő- testület és szervei szervezeti és működési szabályzatából szóló 2/2011.(II.01.) önkormányzati rendelet módosításáról**

Bátaszék Város Önkormányzata Képviselő-testületének - a Kormány által a 478/2020. (XI. 03.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Magyarország Alaptörvénye 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 43. § (3) bekezdésében kapott felhatalmazás alapján, a Magyarország Alaptörvénye 32. cikk (1) bekezdés d) pontjában meghatározott feladatkörében eljárva a következőket rendeli el

**1. §** A képviselő- testület és szervei szervezeti és működési szabályzatáról szóló 2/2011.(II. 01.) önkormányzati rendelet (a továbbiakban: Rendelet) 5. §-a a következő (3) bekezdéssel egészül ki:

„(3) Az önkormányzat gazdálkodó szervezetei:

1. BÁT-KOM 2004 Városüzemeltető és Szolgáltató Korlátolt Felelősségű Társaság

székhelye: 7140 Bátaszék, Baross u. 1/A.

önkormányzati tulajdoni részarány: 100%

1. Bátaszékért Marketing Nonprofit Korlátolt Felelősségű Társaság

székhelye: 7140 Bátaszék, Szent István tér 7.

önkormányzati tulajdoni részarány: 100%”

**2. §** E rendelet *2020. december ..* lép hatályba.

***B á t a s z é k* ,** 2020. november 27.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2020. november 30. napján kihirdetve!

Kondriczné dr. Varga Erzsébet

jegyző